डोडा चूरा तस्कर को 10 साल कैद
भास्कर संवाददाता | भीलवाड़ा
विशिष्टन्यायालय (एनडीपीएस प्रकरण) ने बुधवार को डोडा चूरा तस्करी के मामले में रायसिंहपुरा (नीमच-मध्यप्रदेश) निवासी सुरेंद्रसिंह उर्फ लाला पुत्र भैरूसिंह राजपूत को 10 साल कैद की सजा सुनाई। एक लाख रुपए जुर्माने से भी दंडित किया गया। मामला पिछले साल का है।
न्यायिक सूत्रों के अनुसार 28 मार्च 2014 को बीगोद पुलिस को सूचना मिली कि काली कार में मादक पदार्थ ले जाया जा रहा है। कोटड़ी पुलिस भी उसका पीछा कर रही है। बीगोद पुलिस ने थाने के बाहर नाकाबंदी की। भीलवाड़ा की तरफ से आती काली कार को थाने के बाहर रुकवाया गया। ड्राइवर ने अपना नाम रायसिंहपुरा निवासी सुरेंद्रसिंह उर्फ लाला बताया। कार में ड्राइवर सीट के पीछे सात बोरों में डोडा चूरा भरा था। पुलिस ने एनडीपीएस एक्ट में मामला दर्जकर डोडा चूरा समेत कार जब्त कर ड्राइवर को गिरफ्तार किया। थाने में डोडा चूरा का वजन कराया जो करीब 131 किलो निकला। अनुसंधान के बाद बीगोद पुलिस ने कोर्ट में चालान पेश किया। न्यायाधीश ने मामले की सुनवाई करते हुए सुरेंद्रसिंह को डोडा चूरा तस्करी का दोषी मानते हुए उसे कैद जुर्माने की सजा सुनाई। विशिष्ट लोक अभियोजक प्रदीपकुमार अजमेरा ने 13 गवाह 41 दस्तावेज प्रस्तुत कर आरोप सिद्ध किए।
hin_Deva bho_Deva hin_Deva hin_Deva